  Анжелика Тихонова корреспондент 11-тӥ гудырикошконэ Воткаын триатлон-спринтъя Росси кубоклэн финалэз ортчоз. Со сярысь Удмуртиысь тӧролэн но кивалтэтлэн пресс-службазы ивортэ. Воткаез Удмуртилэн триатлонъя центреныз лыдъяны луэ. <…> Триатлонъя ӵошатсконъёсты ортчытон понна со интыын тымет, кросс ортчытыны асфальтэн шобыртэм сюрес луыны кулэ. Вотка та куронъёсъя быдэсак тупа Александр Бречалов, Удмуртилэн тӧроезОгъяросси ӵошатсконъёс улсын спортэз гажасьёслы «Калашников Спорт. Триатлон» ӵошатсконъёс но радъяськозы. Воргоронъёс но нылкышноос куинь люкетъёсты ортчозы: 750 метрез уяса потозы, 20 иськемез велосипедэн мынозы но 5 иськемез бызёзы. Ӵошатсконъёс карлэн Шор площадяз кутскозы, собере Мир урамтӥ но Вотка тымет котыртӥ ортчозы.  «Элита» но «спортэз гажасьёс» пӧлын вормисьёс но призёръёс коньдонэн кузьымъёс басьтозы: нырысетӥ инты понна – 10 сюрс манет, кыкетӥ инты понна – 7 сюрс манет, куинетӥ инты понна – 3 сюрс манет. Нош финише вань вуэмъёслы синпель медальёс сётозы Триатлон спортэз гажасьёслэн ӵошатсконазы 18 арессэс ортчем муртъёс пыриськыны быгатозы, со понна нимлыко сайтын  гожтыны кулэ. Ватсан Триатлон – спортъя амал, кытын ӵошатскисьёслы дугдылытэк куинь амалъёсъя вожвылъяськоно луэ: уянъя, велосипедэн ворттылонъя но бызьылонъя. Удмуртия дас арлэсь кема ини триатлонъя огъяросси но улосвыл ӵошатсконъёслэн лыдзыя огез азьмынӥсь улосвыл луэ Тегъёс: Спорт Удмуртия Вотка АлександрБречалов триатлон  